Domno sacrosancta ecclesia Dei qui est constructa in onore Sancti Petri, ac venerabilis monasterio qui est constructus in Cluniaco villa, que domnus abba Berno et sui monahi abeant at regendum esse videtur. Igitur ego, in Dei nomen, Lilia femina, in pro amore Dei et Sancti Petri, et pro ipsa religione superscripta, et pro animas seniores meos Ugoni et Vualterio, et pro anima mea, dono curtilo ad ipso monasterio, qui est situs in pago Matisconense, in agro Galoniacense, in villa qui dicitur Bieria, qui a ipse curtilus cum casa et vinea insimul tenente; terminat ipse curtilus a mane via publica cum exio, a medio die terra Dacber, a sero de ipsa racione, a cercio terra Dacber cum eris; infra istas terminaciones ad integrum; et alias res meas qui ad ipso curtilo aspiciunt, quem per titulum cartarum ibidem conquesivimus, totum ad integrum; et dono vobis prado ubi in Grando Prado vocant; terminat a mane prado Bernardo preposito, a medio die terra de ipsa donatrice et Tetbodi, a sero rio procurrente, a cercio Sancti Martini; infra istas terminaciones ad ipsa casa Dei vel at rectores ipsius dono, trado adque transfundo, nisi tantum volo, dummodo vivi, usum et fructum, et pos meum vero discessum, ad ipsa casa Dei vel ad actores ipsius perveniat, ad faciendum post unc diem quiquit voluerunt in omnibus. Sic quis vero, quod fieri minime esse credo, si ego ipsa, aut ullus de eredibus meis, aut ulla emissa persona, aut ullus omo, qui contra ac donacione ista tentare aut agere vel calumniare presumpserit, non valeat vindicare, set repetit una cum tercio fisco auri libras III componat, et inantea presens donacio ista in vos facta omnique tempora firma et stabilis permaneat, cum stibulacione subnixa. Actum Castellum villa in puplice. S. Lilieni, qui donacione ista fieri et firmare rogavit. S. Sievertis rogatus subscripsit. S. Alboino. S. Bernar. S. Bernuisii. S. Leoterio. S. Rannoardo. S. Tetbol. S. Vuitbert. S. Anserico. S. Arnol. S. Anselmo. S. Vuarbedoni. Ego Teotgerius rogatus scripsit et subscripsit, datavit die martis, octavo decimo calendas juniis, anno XXII regnante Karolo rege.